જે લોકોએ આજથી કેટલાક મહિના અગાઉ રિયાદ કે મક્કા મદીનાના રસ્તાઓ પર બુરખો પહેરેલી મહિલાઓ અને હાથમાં અલ્લાહના જાપ કરનારી લાંબી માળા (તસ્બીહ) લઈ ફરતા પુરુષો જોયા હશે તેમને કદાચ હવે સઉદીના રસ્તાઓ પર આ જોવા નહીં મળે. બની શકે કે તેઓને આ વખતના પ્રવાસ દરમિયાન અહીં મહિલાઓ બુરખાને બદલે પાશ્ર્ચાત્ય કપડાંમાં જોવા મળે. બની શકે કે આવનાર સમયમાં પશ્ર્ચિમના દેશોની જેમ જ અહીંના રસ્તાઓ પર દુકાનોમાં જાહેરમાં શરાબ વેચાતો જોવા મળે કે પછી કેસીનોમાં ખુલ્લેઆમ સઉદી યુવાનો જુગાર રમતા પણ દેખાઈ જાય. આખરે આ ચમત્કાર સર્જ્યો કોણે ? પહેલાં તો અહીં નાની-નાની વાતમાં ઇસ્લામ ખતરામાં પડી જતો હતો ! પરંતુ હવે અહીં આવું કશું જ નથી. અચાનક આવેલા આ પરિવર્તનનું શ્રેય સઉદી અરબની વર્તમાન સરકારને જાય છે. હવે ન તો અહીં અપરાધીને ખુલ્લેઆમ કોરડા મારવામાં આવે છે કે ન તો ઇસ્લામી કાયદા મુજબ કોઈ અપરાધ માટે શિરચ્છેદનો દંડ કરવામાં આવે છે. આવનાર સમયમાં પ્રત્યેક અપરાધ માટે ઇસ્લામિક કાયદા અનુસાર સજા થતી હતી. ઇસ્લામિક દેશ સઉદી અરેબિયામાં આધુનિક દુનિયાના કાયદા કાનૂન લાગુ થવાની પૂરી શક્યતા દેખાઈ રહી છે. આનું શ્રેય જાય છે સઉદી અરબના ૩૨ વર્ષીય યુવરાજ મહંમ્મદ બિન સલમાનને. સઉદીની સત્તા જ્યારે વર્તમાન રાજ પરિવારના હાથોમાં આવી હતી, તેઓએ પવિત્ર કુરાન હદીસ અને ઇસ્લામિક કાયદા મુજબ પોતાની દંડસહિતાને આગળ વધારી હતી. કુરાન અને હદીસની રોશનીમાં ઇસ્લામે જે કાયદા બનાવ્યા છે તે મુજબ જ અપરાધીઓને દંડ આપવામાં આવતો હતો. ચોરી કરનારના હાથના કાંડા અને બળાત્કારીને ઇસ્લામના આદેશ મુજબ સજા કરવામાં આવતી હતી, હત્યાના આરોપીનો સરેઆમ શિરચ્છેદ કરવામાં આવતો હતો. ઇસ્લામમાં જે વસ્તુઓ હરામ ગણાય છે, તેનું સેવન કરવા પર અને ચોરીથી લઈ તમામ નાના-મોટા અપરાધ માટે સરેઆમ કોરડા ફટકારવામાં આવતા હતા. આ તમામ કાયદાઓને સ્થાને આધુનિક દંડસંહિતા લાગુ કરવાના આદેશ આપવામાં આવ્યા છે. કુલ મીલાવી અલ્લાહ અને મુલ્લાના કાયદાઓને રદ કરી દેવાયા છે. તેને સ્થાને સરકારી સ્તરે આધુનિક કાનૂન વ્યવસ્થા લાગુ કરવામાં આવી છે. આ ક્રાંતિના નેતા છે યુવરાજ મહમ્મદ બિન સલમાન. આશ્ર્ચર્યની વાત એ છે કે, તેઓએ ગત દિવસોમાં સઉદીના ભ્રષ્ટ રાજકુમારોને બંદી બનાવી